Opis klasa aplikacije

Opis teme

“Pri pokretanju aplikacije **korisniku** će se otvoriti login prozor, tj. bit će zatraženo unošenje korisničkog imena i lozinke. Ukoliko korisnik bude prepoznat kao **student** bit će mu ponuđeno generisanje rasporeda za predstojeći semestar, te potom izmjena i prihvatanje rasporeda. U slučaju da se loguje student koji je prethodno generisao i prihvatio raspored, neće mu biti ponuđeno ponovno generisanje, već će biti ispisana poruka o postojanju rasporeda.

Ukoliko se osoba koja koristi aplikaciju prijavi kao **profesor**, bit će u mogućnosti da odredi termine vježbi za svoj predmet vodeći računa o dostupnosti **sala** kao i o tome da se vježbe ne održavaju u **terminima** od 9.00 do 12.00 s obzirom na to da se u to vrijeme održavaju predavanja. Što se tiče određivanja termina za vježbe, svaki profesor će trebati odrediti 3 termina kako bi svi student mogli prisustvovati vježbama (s obzirom na to da postoji ograničenje na broj studenata koji može biti na vježbama).”

Na osnovu opisa aplikacije uočavamo sljedeće klase: Korisnik, Student, Profesor, Sala i Termin. Klase Student i Profesor su naslijeđene iz klase Korisnik koja će imati atribute: String ime, String prezime, a klasa Profesor osim toga ima i atribut String predmet. Obje klase će imati gettere i settere.

Klasa Sala će imati sljedeće atribute: Enum naziv, int kapacitet i listu studenata. Atribut *naziv* klase Sala je tipa Enum jer imamo već unaprijed određene nazive sala kao S0, S1, S2, S3, S4, S5. Pored gettera i settera ima i metodu:

* Boolean jeLiPopunjenaSala(),
* void dodajStudenta (Student student)
* void ukloniStudenta (Student student)
* ArrayList<Student> dajStudente ()

Ova klasa je u vezi sa klasom Student da bismo imali uvid u listu studenata koji su u određenom terminu u datoj sali.

Klasa Termin ima atribute: Enum dan, Time sat, Sala sala, String predmet. Atribut *dan* klase Termin je tipa Enum zbog toga što ima pobrojane dane u vidu Mon, Tue, Wed, Thu i Fri. Što se tiče metoda, ova klasa ima gettere i settere.

Klasa Termin je u vezi sa klasom Sala kako bi se onemogućilo da profesor pri odabiru termina za svoj predmet odabere vrijeme i salu koju je prethodno odabrao neki drugi profesor.